Organiseerder vir Namaquafees gesoek | Maroela Media
Organiseerder vir Namaquafees gesoek
Daar is nog steeds geen duidelikheid of die Namaquafees teen die einde van Oktober in Vredendal in die Wes-Kaap gaan plaasvind nie.
Maroela Media het Vrydag berig kunstenaars het 'n e-pos van Events24 ontvang waarin die ooreenkomste vir hul optrede by die fees gekanselleer word.
Elizna Mouton, skakelbeampte van die Matzikama-munisipaliteit, het Saterdag in 'n verklaring bevestig Louis le Grange, eienaar van Events 24, het as organiseerder van die fees onttrek. "Die munisipaliteit beskik oor geen kapasiteit om die reëlings van die fees oor te neem nie," het Mouton gesê. Volgens haar is 'n vergadering met alle belanghebbendes, onder andere persone van die plaaslike besigheidsgemeenskap, vir Maandag geskeduleer om te bepaal of daar moontlik 'n nuwe organiseerder beskikbaar is. "Indien niemand anders bereid is om die verantwoordelikheid oor te neem nie, sal daar nie 'n fees kan wees nie."
Le Grange het glo as organiseerder onttrek nadat die munisipaliteit vroeër 'n versoek aan die maatskappy gerig het dat Steve Hofmeyr nie aan die fees sal deelneem nie. Mouton het egter ontken dat die munisipaliteit direk of indirek by Le Grange se besluit betrokke was. Sy het gesê Le Grange is ook na die munisipaliteit se vergadering toe genooi, maar hy het laat weet dat hy nie beskikbaar is nie.
Intussen berig Ons Kontrei dat Huisgenoot en Namaqua Wines glo onttrek het as borge vir die fees. "Sonder dié twee groot name was die fees se voortbestaan reeds in gedrang," het Tossie Beukes gesê.
Mouton het ook in haar verklaring bevestig dat die hoofborge onttrek het. "Dit is te verstane waarom die fees afgeskaal is," het sy gesê. "Die fees het die afgelope drie jaar ongeveer 3 000 mense per jaar vermaak en 'n maksimum van 3 000 kaartjies sou hierdie jaar, volgens mnr. Le Grange, beskikbaar gestel word vir feesgangers."
Huisgenoot Namaquafees Vredendal
Hoekom (Nama)QUA ipv (Grie)KWA? Verengelsing?
Kleinlik!!!!! Om die minste daarvan te se, Wat het van ons twee mooie dames geword wat hul gesigte swart (Mag ek die kleur se naam gebruik)? ingekleur het? Dit wil voorkom of die hele saak afgeblaas is.
Ons gaan omtrend elke jaar na die fees toe en die dorp kry n lekker finansiele inspuiting van ons kant af. Ek en my vrou het egter besluit om hierdie jaar dit n " skip" te gee a.g.v. die afgewaterde kunstenaars. Indien Steve egter kon optree, sou ons beslis daar gewees het ( en duisende ander) Jammer dat n Munisipale werker nou alles moes gaan staan en verongeluk het. Jammer Vredendal……..ons sou julle graag wou ondersteun.
Is daar redes gegee vur die afskaling/onttrekking van Huisgenoot en die wynkelder?
Indien dit oor Steve was weet ons hie die wind waai, indien nie, wel, kan iemand ons asb inlig
As die besighede wat deur wit geld onderhou word nou skielik hul neuse vir wit geld optrek moet ons weet.
Ons as blankes is siek en sat daarvan om soos n kanker-pasient behandel te word, en dis tyd vir die "streep in die sand" vir Afrikaners
Steve sal hom nie laat voorpraat nie. Jammer aan die Vredendallers, dis nie net 'n verlies vir julle nie, maar vir elkeen wat graag daar teenwoordig wou wees.